માત્ર 19 વર્ષની ઉંમરમાં સફળ બિઝનેસમેન બનવાની સિદ્ધિ અક્ષયે કઇ રીતે મેળવી. તેની એક ઓનલાઇન કંપની છે DoorStep.co.uk જેણે 16 મહિનાની અંદર જ બ્રિટનની સૌથી મોટી 18 ઓનલાઇન કંપનીઓમાં સ્થાન મેળવ્યું છે. અક્ષયની આ કંપનીનું મૂલ્ય એક વર્ષમાં 20 લાખ પાઉન્ડ આંકવામાં આવ્યું છે, જે પછી તેનું સ્થાન સૌથી યુવા કરોડપતિઓમાં શામેલ થઇ ગયું છે. અક્ષય આ બિઝનેસ પોતાના ભણતરની સાથેસાથે કરે છે. ભણવાના ક્લાસીસની વચ્ચે વચ્ચેના સમયમાં તે જમીન અને ઘરના સોદા કરવાનું કામ કરે છે. કંપની માલિક અક્ષય રુપારેલિયાએ તેનો પહેલો સોદો કર્યો ત્યારથી લઇને અત્યાર સુધીમાં 10 કરોડ પાઉન્ડ કીમતની જમીનના સોદા કરાવી ચૂક્યો છે.